
Ministru kabineta noteikumi Nr. 297
Rīgā 2022. gada 17. maijā (prot. Nr. 27 4. §)
Grozījumi Ministru kabineta 2020. gada 17. decembra noteikumos Nr. 805 "Noteikumi par nekustamā īpašuma darījumu starpnieka kvalifikācijas celšanas pasākumiem"
Izdoti saskaņā ar Nekustamā īpašuma
darījumu starpnieku darbības likuma
13. pantu
· Izdarīt Ministru kabineta 2020. gada 17. decembra noteikumos Nr. 805 "Noteikumi par nekustamā īpašuma darījumu starpnieka kvalifikācijas celšanas pasākumiem" (Latvijas Vēstnesis, 2020, 248. nr.; 2021, 189. nr.) šādus grozījumus:
· 1. Izteikt 2. punktu šādā redakcijā:
· "2. Starpnieks ir atbildīgs par kvalifikācijas celšanu un kalendāra gadā nodrošina ne mazāk kā 40 akadēmisko stundu kvalifikācijas celšanai (turpmāk – kvalifikācijas stundas) pie apmācību piedāvātāja, kas ir akreditēta izglītības iestāde, valsts pārvaldes iestāde, juridiska persona, personu apvienība vai nodibinājums, kura pamatfunkcijās vai darbības veidā ietilpst attiecīgo kvalifikācijas celšanas pasākumu organizēšana, vai valsts pārvaldes iestāde vai kredītiestāde, kura sniedz aktuālo informāciju nekustamā īpašuma darījumu starpniecības pakalpojuma jomā (turpmāk – apmācību piedāvātājs)."
· 2. Izteikt 5.6. apakšpunktu šādā redakcijā:
· "5.6. darījuma sagatavošana, noformēšana un darbs ar klientu, nepārsniedzot 10 % no kopējā kvalifikācijas stundu skaita;".
· 3. Papildināt ar 7. punktu šādā redakcijā:
· "7. Ja starpnieks kalendāra gadā ir nodrošinājis kvalifikācijas celšanu vairāk nekā 40 kvalifikācijas stundu apmērā, tad tās stundas, kuras kalendāra gadā pārsniedz 40 kvalifikācijas stundas, tiek pieskaitītas nākamo triju kalendāra gadu kvalifikācijas stundām."

